SCBเปิดตัว”บัตรเอ็กซ์ตร้า เดบิต พลัส”เจ็บหรือป่วยก็มีรายได้วันละ 500 บาท
นายธีรวัฒน์ ตรีรัตน์ดิลกกุล ผู้ช่วยผู้จัดการใหญ่ สายธุรกิจบัตรเครดิตและบัตรเดบิต ธนาคารไทยพาณิชย์ จำกัด (มหาชน) หรือ SCB เปิดเผยว่า ธนาคารเพิ่มทางเลือกให้กับลูกค้านำเสนอผลิตภัณฑ์ใหม่ "บัตรเอ็กซ์ตร้า เดบิต พลัส" 
10 เม.ย. 2558

นายธีรวัฒน์ ตรีรัตน์ดิลกกุล ผู้ช่วยผู้จัดการใหญ่ สายธุรกิจบัตรเครดิตและบัตรเดบิต ธนาคารไทยพาณิชย์ จำกัด (มหาชน) หรือ SCB เปิดเผยว่า ธนาคารเพิ่มทางเลือกให้กับลูกค้านำเสนอผลิตภัณฑ์ใหม่ “บัตรเอ็กซ์ตร้า เดบิต พลัส” เจ็บหรือป่วยก็มีเงินชดเชยรายได้ระหว่างนอนโรงพยาบาลวันละ 500 บาท ติดต่อกันสูงสุด 30 วัน/ครั้ง ค่ารักษาพยาบาลจากอุบัติเหตุทั่วโลกสูงสุดครั้งละ 5,000 บาท ไม่จำกัดจำนวนครั้ง และคุ้มครองชีวิตจากอุบัติเหตุสูงสุด 100,000 บาท นอกจากนี้ยังรับส่วนลดสูงสุด 20 % จากโรงพยาบาลชั้นนำทั่วประเทศ ค่าธรรมเนียมรายปีเพียง 999 บาท